MÉMOIRES OU RAPPORTS IDÉDITS. 
347 
riers de France et autres commissaires qui font les harrentemens de- 
vroient bien considérer soubz correction, pour n’y recepvoir toutes 
personnes indiferament, quelle condition qu’ilz fissent, ains seule¬ 
ment les plus gens de bien et approuvés, pour l’importance de laquelle 
ceste charge est en la républicque. Aussi faut-il croire que Sa Majesté 
désire plus lé soulaigement de son pouvre peuple et la syncère admi¬ 
nistration de sa justice que le proflïct qu’il scauroit retirer de l’enchère 
de ses greffes redondant tant à la foulle du peuple. 
Le peuple est encor grandement folié par la nouvelle institution et 
érection des offices de procureurs èz sièges royaulx et inférieurs, mes- 
mes de ceste ville de Narbonne ; où ont esté prouveus ausditz estatz 
certains bazochiens, soliciteurs. ou notaires; de tant que, audit siège, 
respondent trente ou quarante villaiges estans de la viguerie, et que 
lapluspart des qualités que s’introduissent en icelluy sont en demande 
de petites sommes et de peu d’importance; toutesfoysilfaultque, oultre 
la despence que le pouvre homme faict pour venir à la ville sircher jus¬ 
tice à payer le greffier et son advocat, il paye encor aujourd’huy son 
procureur; de façon que les fraiz de la première journée surpassent 
le plus souvent toute la demande; ou moyen de quoy, le pouvre peu¬ 
ple ayme mieulx perdre sa debte que de le poursuyvre en justice. 
Que les advocatz, qui sont en assez grand nombre audit Narbonne 
pour le regard du siège et des causes qui se traictent, àpevne gaignent 
leur vie, et ne pourroient se pourvoir desdits eztatz; d’aultant que, 
oultre les despences excessives qu’ilz ont faict à la porsuytte de 
leurs estudes et à la deption de leurs degrés où ilz ont employé toute 
leur jeunesse et despendu leur patrimoine, ilz ne pourroient fornir 
telle somme de deniers qu’il convient pour la finance desdits estatz; 
et est chose absurde, dont les estrangiers peuvent à bon droict taxer 
la France d’ingratitude envers les lettres et gens lectrés qui sont 
par cy devant tant recommandés, qu’il faille aujourd’huy qu’un june 
homme, après tant de travaulx et de fraiz, s’il veult commencer de 
practiquer etgaigner sa vie, il achepte ung estât de procureur; aultre- 
ment son scavoir et ses degrés luy sont inutilles; chose qui refroydira 
beaucoup la jeunesse del’estude, laquelle en estdesja assés aliénée à 
occasion des armes, dont ce Royaume tombera en la barbarie qu’on 
voyt [en] plusieurs aultres. 
Que la cour du seneschal retient toutes causes dont il debvroyt 
renvoyer la plus part aux ordinaires pour éviter fraiz aux parties; et 
de là vient que, si ung homme riche playde contre ung pouvre pour 
le ruyner et consumer en fraiz, il relève incontinent au 'seneschal qui 
est à une journée ou deux loing, et faict retenir la cause ; de sorte que 
le pouvre n’ayant moyen de le poursuyvre, ou quicte son droict, ou 
pert sa cause à faulte de porsuytte. 
Autant en advient en matières feudales, lesquelles ledit seneschal 
s’attribue seul pour les privilièges de la noblesse et en prohibe la 
congnoissance aux autres juges royaulx inférieurs , dont sortent plu¬ 
sieurs incommodités au peuple et injustices; car si le seigneur fons- 
sier veult faire recognoistre ou payer ung droict que ne luy soyt deu, 
il exécute et faict assigner par devant le seneschal, où le plus sou- 
